CELEX: 62019CN0391
Language: el
Date: 2019-05-21 00:00:00
Title: Υπόθεση C-391/19: Αίτηση προδικαστικής αποφάσεως την οποία υπέβαλε το Varhoven administrativen sad (Βουλγαρία) στις 21 Μαΐου 2019 — «Unipack» AD κατά Direktor na Teritorialna direktsia «Dunavska» der Agentsia «Mitnitsi», Εισαγγελέα της Varhovna administrativna prokuratura της Δημοκρατίας της Βουλγαρίας

19.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 280/24
            
         
      Αίτηση προδικαστικής αποφάσεως την οποία υπέβαλε το Varhoven administrativen sad (Βουλγαρία) στις 21 Μαΐου 2019 — «Unipack» AD κατά Direktor na Teritorialna direktsia «Dunavska» der Agentsia «Mitnitsi», Εισαγγελέα της Varhovna administrativna prokuratura της Δημοκρατίας της Βουλγαρίας
      (Υπόθεση C-391/19)
      (2019/C 280/32)
      Γλώσσα διαδικασίας: η βουλγαρική
      
         Αιτούν δικαστήριο
      
      Varhoven administrativen sad
      
         Διάδικοι
      
      
         Αναιρεσείουσα: «Unipack» AD
      
         Αναιρεσίβλητοι: Direktor na Teritorialna direktsia «Dunavska» der Agentsia «Mitnitsi», Εισαγγελέας της Varhovna administrativna prokuratura της Δημοκρατίας της Βουλγαρίας
      
         Προδικαστικό ερώτημα
      
      Πρόκειται για εξαιρετικές περιστάσεις κατά την έννοια του άρθρου 172, παράγραφος 2, του κατ’ εξουσιοδότηση κανονισμού (ΕΕ) 2015/2446 (1) της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα, οι οποίες θα μπορούσαν να αποτελέσουν τη βάση για τη χορήγηση αδείας με αναδρομική ισχύ βάσει του άρθρου 211, παράγραφος 2, του ενωσιακού τελωνειακού κώδικα για την εφαρμογή του καθεστώτος ειδικού προορισμού του άρθρου 254 του ενωσιακού τελωνειακού κώδικα επί της εισαγωγής προϊόντων η οποία πραγματοποιήθηκε πριν από την ημερομηνία αποδοχής της αιτήσεως αδείας και μετά τη λήξη της ισχύος, κατόπιν τροποποιήσεως της Συνδυασμένης Ονοματολογίας, μιας αποφάσεως ΔΠΠ υπέρ του δικαιούχου του καθεστώτος για τα προϊόντα αυτά, όταν στο χρονικό διάστημα (των δέκα μηνών περίπου) μεταξύ της λήξεως της ισχύος της αποφάσεως ΔΠΠ και της εισαγωγής, για την οποία ζητείται η εφαρμογή του καθεστώτος ειδικού προορισμού, πραγματοποιήθηκαν ορισμένες (εννιά) εισαγωγές προϊόντων, χωρίς οι τελωνειακές αρχές να διορθώσουν τον δηλωθέντα κωδικό της Συνδυασμένης Ονοματολογίας, τα δε προϊόντα χρησιμοποιήθηκαν για σκοπό που απαλλάσσεται από τον δασμό αντιντάμπινγκ;
      
         (1)  EE 2015, L 343, σ. 1.